EkBass/fiwiki-20250220-pages-articles huggingface dataset:
Ylös pyhään pyörryttävään korkeuteen

thumb|Tuomiokirkonpuiston veistos Ylös pyhään pyörryttävään korkeuteen katsottuna etelästä. Ylös pyhään pyörryttävään korkeuteen on Jussi Mäntysen suunnittelema, Turun Tuomiokirkonpuistossa sijaitseva veistos. Sen aiheena on ylös kohoava joutsenpari. Veistos on valmistettu pronssista, se on korkeudeltaan 1,25 metriä, sen punagraniittijalustan korkeus on 1,3 metriä ja veistos on paljastettu elokuussa 1970. Veistoksesta on tehty kaikkiaan kolme valosta. Turun veistos on valettu vuonna 1963. Kuvanveistäjä Mäntynen ja hänen vaimonsa Aune Mäntynen lahjoittivat sen Turun kaupungille vuonna 1970. Mäntyset olivat alun perin suunnitelleet, että valos sijoitettaisiin heidän haudalleen, mutta päätyivät lahjoittamaan sen kaupungille sijoitettavaksi helpommin saavutettavaan paikkaan. == Aikaisemmat valokset == Tuomiokirkonpuiston valos on Mäntysen teoksen kolmas valos. Vuonna 1936 tehty veistoksen ensimmäinen valos sijaitsee Turun vanhalla hautausmaalla päätoimittaja Arvo Ketosen ja vuorineuvos Irja Ketosen sukuhaudalla ja toinen, vuonna 1938 tehty valos Kirjastonpuistossa Tampereella. Tampereella veistoksen nimenä on Joutsenet. == Lähteet == thumb|150px|left|Ylös pyhään pyörryttävään korkeuteen Turun hautausmaalla. Luokka:Turun patsaat ja veistokset Luokka:I kaupunginosa
TimeSplitters (pelisarja)

TimeSplitters on Free Radical Designin kehittämä ensimmäisen persoonan ammuntapeli -tyyppinen videopelisarja. Jokaisessa pelisarjan pelissä pelaaja matkustaa ajassa menneisyyteen ja tulevaisuuteen aina villistä lännestä ihmisen asuttamaan Marsiin. == Pelit == === TimeSplitters === Pelisarjan ensimmäinen osa, TimeSplitters julkaistiin vuonna 2000 PlayStation 2:lle Eidos Interactiven kautta. Pelin tarinamuodossa ei ollut vielä varsinaista juonta, mutta pelattavissa oli yhdeksän kenttää, kolmella eri vaikeustasolla ja sitä voi pelata joko yksin tai yhdessä toisen pelaajan kanssa. Tarinamuodon lisäksi pelissä oli pelattavissa Arcade Mode, jossa pystyi pelaamaan 1–4 henkilöä kuudessa eri pelimuodoissa. === TimeSplitters 2 === TimeSplitters 2 julkaistiin vuonna 2002 PlayStation 2:lle, Nintendo GameCubelle Xboxille myös Eidos Interactiven kautta. Pelissä on pelattavana melkein kaksinkertainen määrä hahmoja verrattuna ensimmäiseen peliin ja 16 pelimuotoa, joista 12 avautuu pelin aikana. Pelin tarinamuodoissa pelattiin jo pelin päähenkilö Cortezin kanssa, joka oli pelisarjan ensimmäisessä osassa vain avattava hahmo. === TimeSplitters Future Perfect === Pelisarjan kolmas osa, TimeSplitters: Future Perfect, julkaistiin vuonna 2005 samoille konsoleille kuin edeltäjänsä. Julkaisijana toimi EA Games. Future Perfectissä on pelattavana 150 hahmoa, joista 83 pitää avata tarinamuodossa, Challenge-muodossa tai Arcade League -muodossa. === TimeSplitters 4 === Kesäkuussa 2007 Free Radical Design ilmoitti, että sarjan neljäs osa TimeSplitters 4 julkaistaisiin PlayStation 3:lle ja Xbox 360:lle. Julkaisuajankohdasta ei ole tietoa. Vuonna 2009 Free Radical sanoi itsensä irti, koska oli joutunut oman Haze-pelinsä takia konkurssiin, jolloin yhtiön osti Crytek. Free Radical nimettiin uudestaan Crytek UK:ksi. == Sarjan oikeudet == Crytekin ostettu Free Radicalin myös pelisarjan oikeudet päätyivät Crytekille. Vuonna 2018 THQ Nordic hankki sarjan oikeudet omistukseensa. == Lähteet == == Aiheesta muualla == * Pelisarja MobyGamesissä Luokka:Videopelisarjat
Cerne Abbasin jättiläinen

Cerne Abbasin jättiläinen on rinteen kalkkikiveen kaiverrettu mieshahmo Cerne Abbasin kylän lähettyvillä Englannissa. Hahmoa on pidetty hedelmällisyyssymbolina. Nuijaa heiluttava ja alasti erektion kera oleva hahmo on 55 metriä pitkä ja 51 metriä leveä. Nuija on 36,5 metriä pitkä. Parhaiten kalkkikaiverrus näkyy ilmasta tai laakson vastakkaiselta rinteeltä. Kaiverrusjälki on noin 30 cm leveä ja syvä. Kaivanto ulottuu pinnan maa- aineksen alla olevaan kalkkikerrokseen asti. Historioitsijat eivät ole varmoja kaiverruksen syntyajankohdasta tai sen tarkoituksesta. Teorioiden mukaan kaiverrus voi olla esihistoriallinen tai kelttiläinen hedelmällisyyssymboli, nuijaa heiluttava sankarihahmo Herkules tai 1600-luvulla tehty parodia Oliver Cromwellista, "Englannin Herkuleesta". Varhaisimmat kirjalliset maininnat jättiläisestä ovat 1600-luvun lopulta. ==Lähteet== *Sacred Destinations: Cerne Abbas Giant ==Aiheesta muualla== *YLE: Homer ja hedelmällisyyssymboli rinnakkain Britanniassa Luokka:Arkeologiset kohteet Englannissa Luokka:Dorset
Al Jarreau

Alwyn Lopez ”Al” Jarreau (12. maaliskuuta 1940 Milwaukee, Wisconsin – 12. helmikuuta 2017) oli yhdysvaltalainen laulaja ja seitsenkertainen Grammy- voittaja. Hän sai 6. maaliskuuta 2001 tähden Hollywood Walk of Famelle. == Albumit == * The Masquerade Is Over (Reprise Records, 1973) * We Got By (Warner Bros. Records, 1975) * Glow (Warner Bros. Records, 1976) * Look to the Rainbow (Warner Bros. Records, 1977) * All Fly Home (Warner Bros. Records, 1978) * This Time (Warner Bros. Records, 1980) * Breakin' Away (Warner Bros. Records, 1981) * Jarreau (Warner Bros. Records, 1983) * High Crime (Warner Bros. Records, 1984) * Live in London (Warner Bros. Records, 1985) * L Is For Lover (Warner Bros. Records, 1986) * Heart's Horizon (Warner Bros. Records, 1988) * Heaven and Earth (Warner Bros. Records, 1992) * Tenderness (Warner Bros. Records, 1994) * Best of Al Jarreau (Warner Bros. Records, 1996) * Tomorrow Today (GRP Records, 2000) * All I Got (GRP Records, 2002) * Accentuate the Positive (GRP Records, 2004) * Givin' It Up (Concord Records, 2006) == Lähteet == == Aiheesta muualla == * Viralliset sivut * Al Jarreaun muistokirjoitus Helsingin Sanomissa Luokka:Yhdysvaltalaiset laulajat Luokka:Hollywood Walk of Fame Luokka:Grammy-palkinnon saajat Luokka:Vuonna 1940 syntyneet Luokka:Vuonna 2017 kuolleet
Saavi

Saavi eli korvo on isohko kaksikorvainen, pyöreä- tai soikeapohjainen astia. Saavi on ämpäriä suurempi, ja sen tilavuus on tyypillisesti noin 100-200 litraa. Saaveissa säilytetään ja kuljetetaan tavaroita, elintarvikkeita ja nestettä. Saavin suuren tilavuuden takia sen kokonaispaino voi nousta suureksi. Usein saavia kantaakin kaksi ihmistä kantokahvoista molemmin puolin. Aikaisemmin saavit tehtiin enimmäkseen puusta tai pellistä, nykyisin muovista. Saaviksi kutsutaan joskus myös soikeapohjaista pesusoikkoa, jonka muita nimiä ovat palju () tai amme. Myös kylpytynnyriä kutsutaan paljuksi. Pienempää pesuastiaa kutsutaan nimellä pesuvati. == Lähteet == Luokka:Astiat Luokka:Työkalut Luokka:Rakennustyökalut
Onnenhevonen

Onnenhevonen on Rafael Saifulinin suunnittelema vuonna 2005 valmistunut, Turun keskustassa Yliopistonkadulla sijaitseva veistos. Pronssisen veistoksen pinta on koristeltu eri maiden kolikoilla, mitaleilla ja kunniamerkeillä. Veistos pystytettiin kävelykadulle ensimmäisen kerran vuonna 2006, mutta se vaurioitui ilkivallan seurauksena ja se jouduttiin poistamaan paikaltaan korjattavaksi. Patsasta vahvistettiin ja se palasi kadulle Nostokonepalvelu Oy:n lahjoituksena. Patsaan paljastustilaisuus järjestettiin 31. maaliskuuta 2007. Veistos on toinen osa Saifulinin onniveistosten sarjaa. Sarjan ensimmäinen veistos sijaitsee Turun kristillisen opiston pihalla ja kolmas veistos Gmunden kaupungissa Itävallassa. == Lähteet == ==Aiheesta muualla== * Luokka:Turun patsaat ja veistokset
Valentine Lost

Valentine Lost () oli Islannin edustuskappale Eurovision laulukilpailussa 2007. Kappaleen on säveltänyt Sveinn Rúnar Sigurðsson ja sanoittanut Kristján Hreinsson. Kappale voitti Islannin alkukarsinnat 27. tammikuuta 2007 ja lopulta kansallisen finaalin 17. helmikuuta. Aiemminkin Euroviisuissa esiintynyt Eiríkur Hauksson esitti kappaleen Euroviisujen semifinaalissa, mutta jäi sijalle 13 eikä päässyt finaaliin asti. == Lähteet == Luokka:Vuoden 2007 euroviisuedustuskappaleet Luokka:Islannin euroviisuedustuskappaleet
Cytinaceae

Cytinaceae on kaksi sukua ja yhteensä 7–11 lajia käsittävä loiskasviheimo. Ne ovat endoparasiittejä eli viettävät lähes koko elämänsä isäntäkasvin juuriston ja rungon sisällä sienirihmastoa muistuttavana kasvustona. Ainoastaan kukinnot kasvavat isännän ulkopuolelle. Heimoon kuuluu kaksi maantieteellisesti täysin erillään olevaa sukua: Bdallophyton Keski-Amerikassa ja kistuksenloisiot (Cytinus) Välimeren alueella, Turkissa ja Etelä-Afrikassa. Kistuksenloisiot loisivat kistuksilla (Cistus) ja Bdallophyton-lajit tohtorinpuilla (Bursera). Kaikki lajit ovat kukinta-aikaa lukuun ottamatta lehtivihreättömiä, varrettomia ja lehdettömiä kasveja. Kukinnot kasvavat joko yksittäin tai terttuina lyhyen varren päähän. Kukat ovat tavallisesti kirkkaan värisiä ja yksineuvoisia. Kukkavarressa on muutamia suomumaisia "lehtiä". Pölyttäjinä toimivat ilmeisesti mettä syövät linnut ja eteläafrikkalaisilla lajeilla muurahaiset. Hedemät ovat marjamaisia. == Lähteet == == Aiheesta muualla == * parasiticplants.siu.edu Luokka:Malvales Luokka:Kasviheimot Luokka:Loiskasvit
G. A. Petreliuksen suihkukaivo

G. A. Petreliuksen suihkukaivo eli Suihkukaivo Leijona on Turussa Vähätorilla vanhan pääkirjaston edustalla sijaitseva suihkukaivo. Gunnar Finnen ja Armas Lindgrenin suunnitteleman suihkukaivon pystytti ja sen lahjoitti Turun kaupungille Gustav Albert Petreliuksen lahjoitusrahasto vuonna 1924. Suihkukaivon huipulla oleva leijonaa esittävä veistos on valettu pronssista, ja se on metrin korkuinen. Suihkukaivon jalusta on punaista migmatiittia, ja se on korkeudeltaan kaksi metriä. Suikukaivoon hankittiin valaistus vuonna 2010. Suihkulähteen perustukset olivat painuneet, kaivo vuoti korjauksista huolimatta ja se oli siksi ollut viime vuosina poissa käytöstä. Suihkukaivon viereisen Vähätorin rakentamisen myötä myös suihkukaivo kunnostettiin vuonna 2010. Kunnostaminen on osa Turun kaupungin Ihmisille parempi keskusta -hanketta. == Lähteet == * Turun kaupunki, ulkoveistokset: Gunnar Finne ja Armas Lindgren: Suihkukaivo Leijona === Viitteet === Luokka:Turun patsaat ja veistokset Luokka:Suomen suihkulähteet
Opiskelijaraha

Opiskelijaraha on Suomessa joidenkin kuntien noudattama käytäntö, jolla kirjansa kotipaikkakunnallaan säilyttävä opiskelija saa kotipaikkakunnaltaan rahallista tukea. Opiskelijarahaa maksaviin kuntiin Suomessa kuuluvat ainakin Tervo (nimellä opiskelija-avustus) ja Kurikka (nimellä opiskeluraha).Opiskelija-avustukset, Tervon sivistyslautakunta 2013, viitattu 18.12.2013Opiskeluraha, Opiskelijafoorumi, Kurikan kaupunki, viitattu 13.12.2013] ==Katso myös== *Opintotuki ==Lähteet== Luokka:Suomen koulutus Luokka:Oikeus koulutukseen
Harmonia (veistos)

Harmonia on Achim Kühnin suunnittelema suihkulähdeveistos. Se sijaitsee Aurajoessa Turussa. Veistos paljastettiin vuonna 1996. Harmonia-veistos on korkeudeltaan 6,3 metriä ja se on valmistettu haponkestävästä teräksestä. Teos tunnetaan myös nimellä Valaan pyrstö. ==Lähteet== * Turku, Ulkoveistokset: Harmonia Luokka:Turun patsaat ja veistokset Luokka:Suomen suihkulähteet Luokka:IX kaupunginosa
Mohamed Zidan

Mohamed Abdulla Zidan (, s. 11. joulukuuta 1981 Port Said, Egypti) on egyptiläinen jalkapalloilija, joka edustaa Saksan pääsarjaseura Mainzia. ==Ura== Zidan edusti junioritasolla kotimaassaan Egyptissä Al-Masrya vuosien 1989–1999 aikana, jonka jälkeen hän muutti perheensä kanssa Tanskaan. Uudessa maassa Zidan aloitti ammattilaisuransa vuonna 2000 Tanskan pääsarjajoukkue Akademisk Boldklubissa. Siellä hän pelasi 51 peliä tehden 12 maalia. Sen jälkeen vuonna 2003, toinen Tanskan pääsarjajoukkue, FC Midtjylland, tarjoutui ostamaan egyptiläisen. Zidan pelasi yhden kauden siellä tehden 19 maalia 30 ottelussa. Zidan siirtyi vuonna 2004 saksalaisjoukkue Werder Bremeniin. Hän pelasi Bremenissä puolet kaudesta. Siellä hän teki kaksi maalia 10 ottelussa. Kauden 2004–2005 jälkeen Zidan siirtyi lainasopimuksella Saksaan FSV Mainz 05:iin. Siellä hän onnistui maalinteossa yhdeksän kertaa 26 ottelussa. Juuri ennen kauden loppua Bremen osti Zidanin takaisin. Hän ei enää ehtinyt pelata peliäkään Bremenissä kaudella 2005–2006. Kaudella 2006–2007 Zidan pääsi Bremenissä esiintymään viidessä pelissä ja onnistui vain kerran maalinteossa. Talvitauolla Mainz osti hänet ja tällä kertaa Zidan onnistui tekemään 13 maalia 15 pelissä. Zidan päätti kuitenkin vaihtaa seuraa Hamburger SV:hen, sillä Mainz putosi Saksan pääsarjasta. Vuonna 2008 hän siirtyi entisen managerinsa, Mainzissa vaikuttaneen Jürgen Kloppin alaisuuteen Borussia Dortmundiin. ==Saavutukset== ===Seurajoukkueissa=== * Tanskan cup **Hopeaa: 2005 * Dubai Challenge Cup: 2008 * Emirates Cup: 2008 * Saksan mestaruus: 2011 * DFL-Supercup **Hopeaa: 2011 ===Maajoukkueessa=== * Afrikan mestaruus: 2008, 2010 ==Lähteet== ==Aiheesta muualla== * Zidanin profiili HSV:n sivuilla Luokka:Egyptiläiset jalkapalloilijat Luokka:Jalkapallon Afrikan mestarit Luokka:Vuonna 1981 syntyneet Luokka:Elävät henkilöt
Eugen Bleuler

Paul Eugen Bleuler (30. huhtikuuta 1857 Zollikon – 15. heinäkuuta 1939 Zollikon) oli sveitsiläinen psykiatri. Hänen ansiokseen lasketaan skitsofrenian nykyinen nimi; hän alkoi käyttää sitä dementia praecoxin ("ennenaikainen dementia") sijasta, koska havaitsi, että kyseessä ei ole dementia ja että sitä ei esiinny aina pelkästään nuorilla ihmisillä. Bleuler keksi myös sanan autismi, jota hän käytti vuonna 1916 kuvaamaan joissain potilaissaan havaitsemaansa kontaktikyvyttömyyttä, omiin maailmoihin uppoutumista sekä ulkomaailmaa kohtaan tunnettua välinpitämättömyyttä . Bleuler syntyi Zollikonissa ja opiskeli lääketiedettä Zürichissä, Pariisissa, Lontoossa ja Münchenissä ja palasi työskentelemään Zürichiin. Vuonna 1886 hän nousi Rheinaussa sijainneen psykiatrisen klinikan johtoon. Bleulerin tiedetään vastanneen balettitanssija Vatslav Nižinskin hoidosta tämän romahdettua henkisesti pian ensimmäisen maailmansodan jälkeen. Eräiden lähteiden mukaan Bleuler antoi nimen myös ambivalenssille. Hän kuoli Sveitsissä 82 vuoden ikäisenä. == Lähteet == ==Kirjallisuutta== * Hell, Daniel – Scharfetter, Christian – Möller, Arnulf (toim.): Eugen Bleuler: Leben und Werk. Verlag Hans Huber, Bern 2001. ISBN 3-456-83646-5 Luokka:Psykiatrit Luokka:Sveitsiläiset tieteilijät Luokka:Vuonna 1857 syntyneet Luokka:Vuonna 1939 kuolleet
Tauno Käyhkö

Tauno Käyhkö (s. 6. toukokuuta 1950 Rovaniemi) on uransa lopettanut suomalais- kanadalainen mäkihyppääjä, joka edusti arvokisoissa synnyinmaataan Suomea ja myöhemmin Kanadaa. Tauno Käyhkön nousu arvokisamitalistiksi oli usein lähellä: MM-kisoissa 1970 hän sijoittui suurmäessä neljänneksi jäätyään 2,2 pisteen päähän pronssimitalista. Sapporon talviolympiakisoissa 1972 menestys oli vieläkin lähempänä, kun suurmäen pronssimitalisti Rainer Schmidt oli vain 0,1 pistettä ja voittaja Wojciech Fortunakin vain 0,7 pistettä edellä. Vielä Lahden MM-kisoissa 1978, joissa Kanadaan 1974 muuttanut Käyhkö edusti jo uutta kotimaataan, tuloksena oli suurmäen viides sija. Ounasvaaran Hiihtoseuran mies voitti Salpausselän kisojen mäkihypyn 1973. Huippukuntoaan hän osoitti talvella 1971 voittamalla Sveitsin mäkiviikon kaikki neljä osakilpailua ja sijoittumalla Keski-Euroopan mäkiviikolla kokonaiskilpailun neljänneksi. Vuotta myöhemmin hän sijoittui Keski-Euroopan mäkiviikolla kolmanneksi ja vuonna 1973 hän voitti toistamiseen Sveitsin mäkiviikon. == Saavutuksia == * MM-kisoissa 1970 neljäs suurmäessä ja 14:s pienessä mäessä * olympiakisoissa 1972 neljäs suurmäessä ja 18:s pienessä mäessä * MM-kisoissa 1974 kuudes pienessä mäessä ja 57:s suurmäessä (vain yksi hyppy) * MM-kisoissa 1978 viides suurmäessä ja 16:s pienessä mäessä (edusti Kanadaa) * olympiakisoissa 1980 26:s suurmäessä ja 30:s pienessä mäessä (edusti Kanadaa) * Keski- Euroopan mäkiviikon kolmas 1972 ja neljäs 1971 * Sveitsin mäkiviikon voitto 1971 ja 1973 * Salpausselän mäkikilpailun voitto 1973 * SM-kultaa normaalimäessä 1971 ja 1972, suurmäessä 1971 ja 1974 sekä 3 kertaa joukkuekilpailussa == Lähteet == Luokka:Suomalaiset mäkihyppääjät Luokka:Kanadalaiset mäkihyppääjät Luokka:Vuonna 1950 syntyneet Luokka:Elävät henkilöt
Järvenpään yhteiskoulu

Järvenpään Yhteiskoulu on vuosiluokat 1–9 käsittävä noin 850 oppilaan ja 110 henkilökunnan jäsenen yhtenäiskoulu lähellä Järvenpään keskustaa. Koulu sijaitsee Järvenpään kirkon ja urheilukentän vieressä. Koulun rehtorina toimii Pia Pohjanpalo. ==Historia== Koulu aloitti toimintansa vuonna 1928. Samassa rakennuksessa on toiminut ennen myös Järvenpään lukio, mutta vuodesta 2003 lähtien rakennuksessa on toiminut vain yläaste lukion siirryttyä uusiin tiloihin Lukionkadulle. Vanha yläkoulun rakennus purettiin 2024 kesällä. Yhteiskoulu yhdistettiin läheisen Keskustan koulun kanssa yhtenäiskouluksi vuonna 2009 ja 2019 yhteiskouluun yhdistettiin Juholan koulu. Vuonna 2023 valmistui uusi uudisrakennus, ja samalla kouluun tuli 300 lisää oppilasta, uudisrakennuksen rakennushankkeen investointibudjetti oli 20,16 miljoonaa euroa (sis. kalusteet, taide ym.). Myöhemmin Järvenpään kaupunginhallitus päätti kuitenkin, ettei rakennushanketta toteuteta suunnitellussa laajuudessa talousongelmien takia, vaan peruskorjauksessa vanhaa kansakoulua ei korjata niin laajasti kuin aiemmin suunniteltiin. Uudisrakennuksen laajennusta suurennetaan kuitenkin 2025-2026 aikana. Peruskorjauksen ajankohta on 2025-2028 välillä ja hankkeeseen on varattu noin puolet edellisestä suunnitelmasta. Kun koko rakennushanke on valmis, koulun tilat on mitoitettu 1100 oppilaalle, ja noin 125 henkilökunnan jäsenelle. Myös Juholan rakennus saatetaan puretaan hankkeen valmistuttua tai muuttaa muuhun tarkoitukseen. Koko rakennushanke on suunniteltu valmistuvan viimeistään 2028 lopulla. Uudisrakennuksen katolla on aurinkopaneelit. ==Kohu katsomosta== Uudisrakennuksen liikuntasalin katsomosta nousi kohu, koska sen huomattiin olevan virheellisesti suunniteltu niin, ettei katsomosta nähnyt koko salia. Järvenpään kaupunki myöhemmin siirsi katsomoa eteenpäin, jotta normaalipituinen aikuinen näkee kahdelta alimmalta katsomoriviltä koripallokentän rajat kokonaan. Siirtäminen maksoi noin 10 000-15 000 €. ==Koulun osat== * Uudisrakennus (Kajo) (luokat 5-9, ruokala, kotitalous, liikunta, hallinto ja yläkoulun luokkatiloja esim. historia, yhteiskuntaoppi, biologia, maantiede ja kielet) * Urheilukadun moduulikoulu (Venho) (luokat 3-5, joustavan perusopetuksen luokkatiloja, ylä- ja alakoulun luokkatiloja) *Juholan yksikkö (luokat 1-2, vaativan tuen- ja alakoulun luokkatiloja) ==Lähteet== Luokka:Järvenpään peruskoulut Luokka:Keskus (Järvenpää)
Samurai hämyisen illan

Samurai hämyisen illan () on Oscar-ehdokkuuden saanut ja useita kansainvälisiä ja kansallisia palkintoja voittanut japanilainen elokuva 1800-luvun Japanin feodaalivallan murenemisesta. Elokuva perustuu Shuhei Fujisawan novellikokoelmaan.. Viitattu 2.2.2016. == Palkinnot == ===Oscarit=== Ehdokkuudet: *Paras vieraskielinen elokuva 2002 === Nippon Akademī -palkinto === Vuodelta 2001 palkittu Japanissa parhaana elokuvana 13 sarjassa. * Vuoden paras miesnäyttelijä * Vuoden paras naisnäyttelijä * Vuoden paras miessivuosa * Paras filmi * Paras ohjaus * Paras käsikirjoitus * Paras kuvaus * Paras leikkaus * Paras lavastus * Paras valaistus * Paras ääni * Paras ääniraita * Paras tulokas (näyttelijä) == Lähteet == == Aiheesta muualla == * Luokka:Vuoden 2002 japanilaiset elokuvat Luokka:Samuraielokuvat Luokka:Toimintaelokuvat Luokka:Romanttiset draamaelokuvat
Satukallio

Satukallio on Järvenpään 20. kaupunginosa. Se sijaitsee noin kolme kilometriä Keskustasta itään ja se rajoittuu idässä Lahdenväylään ja oikorataan, etelässä Tuusulaan, lännessä Pohjoisväylään sekä pohjoisessa Vanhaan yhdystiehen ja Sipoontiehen. Vuoden 2014 lopussa kaupunginosan väkiluku oli 889. Satukallion voi jakaa karkeasti kahteen alueeseen; vanhaan Satukallioon, joka sijaitsee Sipoontien eteläpuolella ja Oinasmäkeen, joka taas on Sipoontien pohjoispuolella. Oinasmäen puolella sijaitsee myös K-Market Satukallio, Oinaskadun koulu sekä päiväkoti Lampaanpolska. Satukallion alueella on myös kaupungin lumenkaatopaikka, jossa paikalliset ihmiset käyvät muun muassa ulkoiluttamassa koiriaan. Satukalliossa on pääasiassa omakoti- ja rivitaloasuntoja. Satukalliossa toimii kaupunginosan asukasyhdistys, joka pyrkii edistämään toiminta-alueensa asumisviihtyvyyttä, liikenne- ja asumisturvallisuutta sekä alueen asukkaiden yhteenkuuluvaisuuden tunnetta. ==Lähteet== Luokka:Järvenpään kaupunginosat
Hilmar Oddsson

Hilmar Oddsson (s. 1957 Reykjavík) on islantilainen elokuvaohjaaja. Hilmar Oddson ei ole yhtä tunnettu elokuvaohjaaja Islannin ulkopuolella kuin hänen kollegansa Baltasar Kormakur ja Friðrik Þór Friðriksson, mutta heidän tavoin hänenkin elokuviaan on levitetty jonkin verran ulkomaille. Hänen ensimmäinen elokuvansa on Eins Og Skepnan Deyr (1986). Se on tarina nuoresta kirjailijasta, Helgistä, joka matkustaa tyttöystävänsä kanssa maalle kuvitellen voivansa siellä paremmin kirjoittaa. Lapsuuden traumat kuitenkin kummittelevat Helgin mielessä, ja pikkuhiljaa Helgi vajoaa yhä syvemmälle hulluuteen. Elokuvassa on vahvaa symboliikkaa, joka rinnastaa ihmiset ja pedot toisiinsa. 1980-luvulla elokuva oli videolevityksessä suomessa nimellä Peto. Seuraavan elokuvan ohjaustyötä Hilmar saikin sitten odottaa yhdeksän vuotta. Tár úr steini (1995) eli "kiven kyyneleet" on elämäkertaelokuva säveltäjä Jón Leifsistä. Elokuva keskittyi erityisesti hänen ja hänen vaimonsa vaiheisiin natsiajan Saksassa. Sporlaust (1998) oli puolestaan mustaa huumoria hyväksi käyttävä elokuva nuoresta kilpauimarista, joka menestyneen kisan jälkeen päättää pitää pienet juhlat ystävilleen. Lopulta yksi juhlijoista löytyy kuolleena, ja ystävysten yrittäessä piilottaa ruumista ajautavat he vain yhä suurempiin vaikeuksiin. Elokuvaa on levitetty myös pienimuotoisesti Suomessa englanninkielisin tekstityksin ja englanninkielisellä nimellä No Trace (1998). Hilmarin tunnetuin elokuva Kaldaljós (2004) kertoo tarinan 40-vuotiaasta miehestä, joka Pedon Helgin tavoin on kokenut jotakin traumaattista lapsuudessaan. Tämä trauma on johtanut hänet emotionaaliseen eristykseen muusta maailmasta. Elokuvaa on esitetty muun muassa Canal+-kanavalla englanninkielisellä nimellä Cold Light. Elokuvan pääosaa esittää Ingvar Eggert Sigurðsson, joka on yksi tämän hetken tunnetuimmista islantilaisista näyttelijöistä. ==Lähteet== *https://www.fixgalleria.net/release.php?id=3394 *http://web.archive.org/web/20061003201435/http://www.iceland.org/fi/suurlahetysto/tietoa- islannista/kulttuuri/elokuva/ *http://www.canalplus.fi/program.asp?guid=1E111076-443E-4E60-A7C8-CDF74646D810 Hilmar Oddsson Hilmar Oddsson Luokka:Elävät henkilöt
Leena Salmenkylä-Mattila

Leena Riitta Salmenkylä-Mattila (o.s. Salmenkylä; s. 13. maaliskuuta 1958) on suomalainen suunnistuksen maailmanmestari. Salmenkylä-Mattila edusti Suomea kaksissa suunnistuksen MM-kisoissa. Vuoden 1979 kotikisoissa neiti Salmenkylä juoksi hk. matkalla 16:nneksi ja pääsi toiseksi viestinviejäksi Suomen viestijoukkueeseen. Maailmanmestari Outi Borgenströmin loukkaannuttua kisatansseissa Suomen mestaruustoiveet kokivat kolauksen, mutta Salmenkylä piti joukkueen hyvin taistossa mukana ja saapui osuudeltaan vaihtoon kolmantena, 2.38 minuuttia Norjan ja 47 sekuntia Tšekkoslovakian takana. Ankkuri Liisa Veijalainen nostikin Suomen selvään voittoon ennen Norjaa ja Ruotsia. Vuoden 1983 MM-kisoissa rouva Salmenkylä-Mattila oli mukana vain viestissä, jossa Suomen oli tyytyminen kahdeksanteen sijaan. Ainoan Suomen mestaruutensa Helsingin Suunnistajia edustanut Salmenkylä-Mattila voitti normaalimatkalla 1985. PM-kisoissa ainoa menestyksen hetki koitti nuorten sarjassa 1974, kun hän Leena Silvennoisen ja Outi Borgenströmin kanssa voitti tyttöjen viestin. Leena Salmenkylä-Mattila on kasvanut urheiluperheeseen, sillä niin isä Juhani kuin äiti Pirkkokin olivat aikoinaan menestyneitä suunnistajia ja koripalloilijoita. Muutkin perheen sisarukset ovat kilpailleet suunnistajina mutta vaatimattomammalla menestyksellä. == Lähteet == Luokka:Suomalaiset suunnistajat Luokka:Vuonna 1958 syntyneet Luokka:Elävät henkilöt
Dagur Kári

Dagur Kári (s. 12. marraskuuta 1973 Pariisi) on islantilainen elokuvaohjaaja. Pariisissa islantilaisille vanhemmille (isä kirjailija Pétur Gunnarsson) syntynyt Kári muutti kotimaahansa kolmivuotiaana. Hän opiskeli elokuvaa Tanskan kansallisessa elokuvakoulussa, josta valmistui 1999. Hänen päättötyönään tekemänsä lyhytelokuva Lost Weekend (1999) keräsi lukuisia palkintoja Euroopan eri elokuvafestivaaleilla. Kárin tunnetuin elokuva Suomessa, kuten muuallakin maailmassa on hänen esikoispitkänsä Nói albínói (2003), joka on musta komedia levottomasta nuoresta miehestä Noista. Noi vetelehtii omassa pienessä kotikylässään, ei tee juuri mitään, ei jaksa käydä edes kunnolla koulua. Mutta hänen suurena haaveenaan on karata talvella lumen ja jään ympäröimästä kotikylästään johonkin lämpimään. Elokuva on esitetty useilla elokuvafestivaaleilla, joilla se on kerännyt runsaasta palkintoja. Kárin seuraava elokuva oli tanskassa ja tanskan kielellä kuvattu Voksne mennesker (2005). Tämän jälkeen hän on ohjannut englanninkielisen elokuvan The Good Heart (2009), jossa pääosaa näyttelee skotlantilainen Brian Cox. ==Kirjallisuutta== * Kylmälä, Otto & Malmi, Timo: ”Islannissa missään ei ole järkeä mutta kaikki on mahdollista”, Dagur Kárin haastattelu. Filmihullu 4/2016. * Kylmälä, Otto: ”Dagur Kárin kaunis maailma”. Filmihullu 4/2016. ==Aiheesta muualla== * Luokka:Islantilaiset elokuvaohjaajat Luokka:Vuonna 1973 syntyneet Luokka:Elävät henkilöt
Leena Mutka

Leena Irmeli Mutka (o.s. Silvennoinen, ent. Saarivaara) (s. 7. maaliskuuta 1958 Kajaani) on suomalainen suunnistuksen maailmanmestari. Silvennoisen menestyksekkäimmät hetket suunnistuksen parissa osuivat viestikilpailuihin. Jo vuonna 1974 hän oli Leena Salmenkylän ja Outi Borgenströmin kanssa voittamassa tyttöjen pohjoismaista mestaruutta. Henkilökohtaisessa kisassa hän ylsi tyttöjen PM-pronssille 1978. Kesällä 1979 Silvennoinen nostettiin Tampereen MM-kilpailuissa varanaisen paikalta viestin aloittajaksi, kun henkilökohtaisen maailmanmestaruuden juuri voittanut Borgenström loukkasi jalkansa kisatansseissa. Silvennoinen saapui osuudeltaan vaihtoon viidentenä, mutta vain 14 sekuntia lopulta hopealle sijoittuneen Norjan takana ja minuuttikaupalla edellä pahoin epäonnistunutta Ruotsia. Leena Salmenkylä ja Liisa Veijalainen nostivat seuraavilla osuuksilla Suomen maailmanmestariksi. Kalevan Rastia edustanut Silvennoinen oli voittamassa Venlojen viestiä 1979. Myös hänen kaksossisarensa Jaana ja pikkuveli Juha (Jussi) ovat suunnistajia, ja jälkimmäinen oli vuonna 1983 mukana joukkueessa, joka vasta kolmantena suomalaisena ylsi Tiomila-viestin voittoon. == Lähteet == Luokka:Suomalaiset suunnistajat Luokka:Vuonna 1958 syntyneet Luokka:Elävät henkilöt
Carl Benedicks

Carl Benedicks (27. toukokuuta 1875 Tukholma, Ruotsi – 1958 Tukholma) oli ruotsalainen fyysikko, kemisti ja ufo-skeptikko. Benedicks aloitti 1893 opiskelut Uppsalan yliopistossa. Filosofian kandidaatiksi hän valmistui 1896 ja lisensiaatiksi 1902. Tohtorin arvon hän sai 1904. Samana vuonna hän aloitti fysikaalisen kemian dosenttina. Kemian professoriksi hänet valittiin 1908 ja Tukholman yliopiston fysiikan professoriksi 1910. Benedicksin tutkimustyö oli laaja-alaista, ja hänen tutkimuksensa käsittelivät geologiaa, mineralogiaa, tähtitiedettä ja matematiikkaa. Hänen merkittävimmät tutkimuksensa koskivat erityisesti metallografiaa. Benedicks julkaisi myös 1951 tutkielman, jossa hän selitti ufojen aiheutuvan pallosalamista. Teorian mukaan helminauhasalamista syntyy pallosalamia, joissa on vesihöyryn sisältämää vetyä ja happea. Tästä syntyy Benedicksin mukaan pintajännityskupla, jolla on monia lentävien lautasien ominaisuuksia. == Lähteet == Luokka:Ruotsalaiset fyysikot Luokka:Ruotsalaiset kemistit Luokka:Ufoskeptikot Luokka:Vuonna 1875 syntyneet Luokka:Vuonna 1958 kuolleet
Erkki Aro

Erkki Juhani Aro (11. maaliskuuta 1916 Helsinki – 17. tammikuuta 1993 Helsinki) oli suomalainen suunnistaja. Aron huippuvuodet osuivat aikaan, jolloin suunnistuksessa ei käyty vielä arvokilpailuja. Yli kolmekymppisenä hän pääsi osoittamaan kykynsä pohjoismaitten suurissa suunnistusviesteissä. Helsingin Suunnistajia edustaen hän voitti Jukolan viestin seitsemän kertaa, mitä saavutusta on sittemmin onnistunut sivuamaan vain Juhani Salmenkylä. Lisäksi hän suunnisti kahdeksannen osuuden vuoden 1954 Tiomila-viestissä, joka päättyi ensimmäistä kertaa suomalaisvoittoon. Suomen mestariksi henkilökohtaisella matkalla Aro ylsi 1949 ja 1953, ja viestimestaruuksia hän voitti neljä. Vuosina 1963–1969 Aro toimi Suomen Suunnistusliiton puheenjohtajana ja päävalmentajana. Nuoruusvuosien saavutuksiin kuuluu viestihiihdon akateeminen maailmanmestaruus 1939. == Saavutukset == === Suunnistuksessa === * Jukolan viestin voitto 1949–1950, 1952–1953, 1956–1957 ja 1960 (Helsingin Suunnistajat) * Tiomila-viestin voitto 1954 (Helsingin Suunnistajat) * SM-kultaa henkilökohtaisella matkalla 1949 ja 1953 * SM- kultaa viestissä 1954–1956 ja 1959 === Hiihdossa === * Akateeminen MM-kulta viestissä 1939 == Lähteet == Luokka:Suomalaiset suunnistajat Luokka:Vuonna 1916 syntyneet Luokka:Vuonna 1993 kuolleet
Music of Mass Destruction

__NOTOC__ Music of Mass Destruction on thrash metal -yhtye Anthraxin toinen livealbumi. Albumi nauhoitettiin Chicagossa 5.–6. joulukuuta 2003. == Kappaleet == === DVD === # # # # # # # # # # # # # # # # # # === CD === # # # # # # # # # # # # == Kokoonpano == * John Bush – laulu * Rob Caggiano – kitara * Scott Ian – kitara, taustalaulu * Frank Bello – basso, taustalaulu * Charlie Benante – rummut == Arvostelut == * Allmusic: Allmusic review * Imperiumi: 8/10Anthrax - Music Of Mass Destruction - Live From Chicago Viitattu 23.11.2022. == Lähteet == == Aiheesta muualla == * * Luokka:Vuoden 2004 konserttitallenteet Luokka:Anthraxin konserttitallenteet
Piraattiradiotoiminta Venäjällä

Piraattiradiotoiminta Venäjällä oli erityisen merkityksellistä 1990-luvun alussa, kun Venäjällä oli vielä voimassa Neuvostoliiton lainsäädäntö. Esimerkiksi Pietarissa ja sitä ympäröivällä Leningradin alueella on runsaasti ilman toimilupaa toimivia radioita, jotka toimivat harrastepohjalta ja lähettävät ohjelmaa arkisin pari tuntia ohjelmaa, viikonloppuisin jopa viisi tuntia päivässä. Pienempien asemien lähetysaika on ehkä vain tunnin kaksi viikossa.Kuuntelijaraporttien mukaan lähetykset eivät ole säännöllisiä. Lähetysaikoja on ilmoitettu myös asemien omissa verkkojulkaisuissa. Itse Pietarissa on runsaat kaksikymmentä lähetysluvan hankkinutta julkista ja kaupallista virallista radioasemaa, minkä lisäksi kaupungissa on ollut ja on kymmeniä toimiluvattomia radioasemia. fmdx_ITALY, luettu 18.7.2007 FM:n eli ULA-taajuusalueen 87,5–108 MHz lisäksi Venäjällä käytetään Neuvostoliiton aikaisia FM-OIRT-taajuuksia 65–74 MHz, joista Venäjällä käytetään nimitystä UKV ( ’ultralyhyet aallot’) erotukseksi Euroopan yleisradiounionin FM:stä. Piraattiasemilla on myös omia verkkosivuja. ==Toimiluvattomat asemat ja kansalaisvapaudet== Toimiluvattomat asemat kutsuvat itseään joko itsenäisiksi tai vapaiksi radioasemiksi. Ensimmäiset piraattiasemat syntyivät Neuvostoliiton purkauduttua ja samalla valtiomonopolismin päätyttyä. Median yksityistyminen koettiin Jeltsinin aikana demokratian itsepuolustukseksi, minkä vuoksi toimiluvattomiin asemiin ei ole suhdauduttu niin kriittisesti, että niitä olisi aktiivisesti pyritty poistamaan ja yleensä nuoret toimijat tuomitsemaan ankarasti. Venäjällä 1990-luvun alussa perustettiin myös 2 000 liikepankkia luvattomasti, koska pankkitoiminta oli valtion monopoli.Lähetystekniikan saanti oli Neuvostoliiton aikana valtion jakelun varassa ja riippumattomaan tiedonvälitykseen suhdauduttiin neuvostovastaisena oppositiotoimintana Venäjällä piraattiradiotoiminnalla ei ole ollut pelkästään viihteellistä arvoa, vaan sitä on ymmärretty tapana turvata sananvapauden kautta myös muita kansalaisoikeuksia maan epävakaassa tilanteessa. ==Tekninen taso vaihtelee== Toimiluvattomat asemat pyrkivät välttämään toimiluvallisten kaupallisten asemien taajuuksien häiritsemistä ja välttävät toistensa lähetystaajuuksia sekä toimivat toistensa kanssa yhteistyössä lähetystekniikan osalta. Joillain asemista lähetystehot ovat vaatimattomia, vain 0,2 W ja kuuluvuus kerrostalojen 5.–9. kerroksista 2–3 kilometriä. Joillain on lähetystehoa enemmän, esimerkiksi 15 W ja kuuluvuutta 15 kilometriä, stereofonisuus sekä RDS-signaali. == Katso myös == * DX-kuuntelu * Piraattiradio ==Lähteet== *Puškin i okrestnosti *Real-Radio *Spbradio *Free Radio *FM-Pirat === Viitteet === Luokka:Venäläiset radioasemat
Tulipyrstö

Tulipyrstö (Epalzeorhynchos bicolor) on särkikaloihin kuuluva kala, jota pidetään myös akvaariokalana. == Koko ja ulkonäkö == Tulipyrstön vartalo on sametinmusta, pyrstö punainen. Se voi kasvaa jopa 15 cm pitkäksi. Akvaariossa koko jää noin 12 senttiin. == Sukupuolierot == Sukupuolia on lähes mahdotonta erottaa toisistaan aikuisenakaan, eikä nuorten kalojen sukupuolia voi lainkaan erottaa. Aikuinen naaras on hieman pulleampi. Koiras on syvemmän musta ja isoeväisempi, ja sen pyrstö on kirkkaammanpunainen. == Alkuperä == Tulipystö on kotoisin Thaimaasta. Sen luultiin jo hävinneen luonnosta, mutta laji löydettiin uudestaan Chao Phraya -joesta. == Käyttäytyminen ja lisääntyminen == Tulipyrstö on reviiritietoinen kala, joka ajaa pois tai tappaa toiset saman lajin yksilöt ja vainoaa usein myös muita sukulaisiaan, esimerkiksi leväbarbia. Myös saman näköiset kalat ärsyttävät sitä varsinkin pienessä akvaariossa. Kotiakvaariossa voi yleensä olla vain yksi aikuinen yksilö, muuten reviiritaistelu päättyy heikomman kuolemaan. == Vesiolot ja ravinto == Tulipyrstö syö sekaruokaa: hiutaleita ja pakasteruokaa ja myös roskakotiloita. Sille sopiva pH on 6,5–8,0, lämpötila 22–26 °C, kovuus mieluiten pehmeä tai keskikova. Se ei ole kovin tarkka veden kemiasta, kunhan vesi on tarpeeksi happipitoista ja virtaavaa. Laji vaatii vähintään 250 litran altaan, mieluitenkin kuitenkin yli 300 litran, jos sinne haluaa myös muita kaloja. Akvaariossa saa mielellään olla hiekkapohja, jossa on juurakoita. Myös kivikkoa ja kasveja suositellaan. Tulipyrstö syö jonkun verran leviä, mutta ei ole varsinainen levänsyöjä. == Lähteet == == Aiheesta muualla == * *Makevaario (harrastajan sivu) Luokka:Labeoninae Luokka:Akvaariokalat Luokka:Uhanalaiset kalat
David Purley

David Purley (26. tammikuuta 1945 – 2. heinäkuuta 1985) oli brittiläinen kilpa-autoilija. Purley aloitti Roger Williamsonin kanssa Formula 1 -luokassa vuonna 1973, kunnes Hollannin Zandvoortin radalla tapahtui Williamsonin huima ulosajo. Auto ajautui ulosajon alkupaikasta peräti 275 metriä kauemmas, päätyi väärin päin ja syttyi tuleen. Purley keskeytti epäitsekkäästi kilpailunsa ja riensi välittömästi auttamaan kilpakumppaniaan, mutta ei voinut tulelle mitään. Ratavalvojat eivät keskeyttäneet kilpailua eivätkä muut kilpailijat pysähtyneet. Williamson tukehtui palokaasujen aiheuttamaan asfyksiaan autossaan 29. heinäkuuta 1973. Purleylle myönnettiin myöhemmin George-mitali hänen rohkeasta yrityksestään pelastaa kanssakilpailijan henki. Purley vetäytyi Formula 1:stä vuonna 1974, mutta palasi vuonna 1977. Hän oli itse menettää henkensä törmätessään seinään jarrujen mentyä epäkuntoon Britannian Grand Prix'n karsinnoissa. Törmäyksen aiheuttama voima vastasi 179,8 G:tä. Normaali Formula 1 -auton jarrutus vastaa noin 5 G:tä ja Robert Kubican törmäys vuoden 2007 Kanadan Grand Prix'ssa vastasi noin 75 G:tä. Purley sai useita murtumia jalkoihin, lantioon ja kylkiluihin. Hän kuitenkin palasi kilpa-auton rattiin alemmissa kilpasarjoissa. Lopetettuaan kilpa-autoilun Purley aloitti taitolentoharrastuksen, joka myöhemmin koitui hänen kohtalokseen. Purley kuoli lento-onnettomuudessa 40 vuoden iässä 2. heinäkuuta 1985 hänen ohjaamansa kaksitasoisen taitolentokoneen pudottua mereen Bognor Regisin lähistöllä. ==Lähteet== Luokka:Brittiläiset Formula 1 -kuljettajat Luokka:Vuonna 1945 syntyneet Luokka:Vuonna 1985 kuolleet Luokka:Lento- onnettomuudessa kuolleet
Albertina Walker

Albertina Walker (29. elokuuta 1929 Chicago, Illinois – 8. lokakuuta 2010 Chicago) oli yhdysvaltalainen gospel-laulaja. Walker tuli jo 1950-luvun alussa tunnetuksi yhtyeestä The Caravans. Hän jätti yhtyeensä 1960-luvun lopussa aloittaakseen soolouran. Walker sai uransa aikana muun muassa parhaan perinteisen gospellevyn Grammy-palkinnon (1995) ja useita muita Grammy- ehdokkuuksia sekä kolme GMA Dove -palkintoa. Albertina Walker kelpuutettiin vuonna 2001 Gospel Music Hall of Fameen. Malaco Records julkaisi 5. syyskuuta 2006 albumin Paved the Way, jonka Walker oli levyttänyt yhdessä The Caravansin kanssa. Walkerin lisäksi levyllä esiintyivät Dorothy Norwood, Inez Andrews ja Delores Washington. Walkerille on myönnetty National Heritage Fellowship. == Lähteet == Luokka:Yhdysvaltalaiset laulajat Luokka:Grammy-palkinnon saajat Luokka:Vuonna 1929 syntyneet Luokka:Vuonna 2010 kuolleet Luokka:Gospel Music Hall of Fame
Annariitta Kottonen

Annariitta Kottonen (o.s. Lonka, s. 27. heinäkuuta 1958 Joensuu) on suomalainen suunnistuksen MM-mitalisti, hammaslääkäri ja päätoimittaja. Kalevan Rastia ja myöhemmin Liedon Parmaa edustanut Annariitta Lonka nousi isosiskonsa Hennariikan jäljissä Suomen suunnistushuipulle 1980-luvun alussa. Jo ensimmäisissä MM-kisoissaan Unkarissa 1983 rouva Kottonen ylsi henkilökohtaisessa kilvassa pronssille, mikä jäikin Suomen ainoaksi mitaliksi koko kisoista. Australiassa 1985 Kottonen oli jälleen Suomen MM-joukkueen paras naissuunnistaja, mutta sijoitus oli vasta yhdestoista. Ranskassa 1987 hänen oli tyytyminen neljänteen sijaan, ja sama sijoitus tuli viestistä. PM- kisoissa uran parhaaksi henkilökohtaiseksi sijoitukseksi jäi vuoden 1986 kuudes tila. Turun Urheilutoimittajien Kerho valitsi Annariitta Kottosen Varsinais-Suomen parhaaksi naisurheilijaksi 1983, 1985 ja 1987.Varsinais- Suomen parhaat urheilijat 1950 - 2015 , Urheilutoimittajain Liitto. Viitattu 26.6.2016. Annariitan aviomies Hannu Kottonen on viestisuunnistuksen kaksinkertainen MM-mitalisti.Pehmopaperimies ja suunnistaja Hannu Kottonen lihatalo HKScanin johtoon, Talouselämä 17.11.2011. Viitattu 25.6.2016. Kottonen väitteli vuonna 2009 hammaslääketieteen tohtoriksiTurun yliopiston tiedote 24.9.2009 . Viitattu 25.6.2016. ja on toiminut vuodesta 2010 Suomen Hammaslääkärilehden päätoimittajana.Suomen Hammasääkärilehti , mediakortti. Viitattu 24.6.2016.Annariitta Kottonen Hammaslääkärilehden päätoimittajaksi, Suomen Hammaslääkärilehti 5/2010 s. 52. Viitattu 25.6.2016. ==Saavutukset== * MM-kisoissa 1983 pronssia henkilökohtaisella matkalla ja kahdeksas viestissä * MM-kisoissa 1985 yhdestoista henkilökohtaisella matkalla ja kuudes viestissä * MM-kisoissa 1987 neljäs henkilökohtaisella matkalla ja viestissä * PM-kisoissa 1982 seitsemäs henkilökohtaisella matkalla ja kuudes viestissä * PM-kisoissa 1984 yhdestoista henkilökohtaisella matkalla ja neljäs viestissä * PM-kisoissa 1986 kuudes henkilökohtaisella matkalla ja neljäs viestissä * SM-kultaa normaalimatkalla 1982 ja 1986 * SM-kultaa pitkällä matkalla 1983 ja 1985 * SM- kultaa yösuunnistuksessa 1982 ==Lähteet== ==Aiheesta muualla== * Annariitta Kottonen Suunnistusliiton Irma-tulospalvelussa Luokka:Suomalaiset suunnistajat Luokka:Suomalaiset päätoimittajat Luokka:Suomalaiset hammaslääkärit Luokka:Vuonna 1958 syntyneet Luokka:Elävät henkilöt
Mitrastemon

Mitrastemon on kaksi kasvilajia sisältävä loiskasvisuku ja Mitrastemonaceae- heimon ainoa suku. Molemmat lajit ovat pyökkikasvien (Fagaceae) endoparasiittisia juuriloisia, joilla ei ole lainkaan vartta tai lehtiä. Mitrastemon-lajeja on kaksi, ja ne ovat maantieteellisesti täysin eriytyneitä. Mitrastemon matudae esiintyy Meksikossa Chiapasin osavaltiossa ja Mitrastemon yamamotoi Kaakkois-Aasiassa, Taiwanilla sekä Japanissa.parasiticplants.siu.edu Mitrastemon-lajit elävät rihmamaisena kudoksena isäntäkasvin juurien sisällä. Ne kasvavat juuressa nilan ja jällen välissä kasvattaen poikittaisia rihmoja puuainekseen. Koko kasvista ainoastaan kukinnot kasvavat isännän ulkopuolelle. Kukinta-aikaan maan alta työntyvät kukat muodostavat maanpintaan usein isäntäkasvia ympäröiviä renkaita eräiden sienten (ks. sienikehä) tapaan. Kukkavarressa on muutamia kalpeita ja suomumaisia lehtiä, jotka suuntautuvat jyrkästi ylöspäin. Kukat tuottavat runsaasti mettä, jota kertyy myös kukkavarressa olevien lehtien hankoihin lisäten näin kasvin suosiota pölyttäjien keskuudessa. Kukinto on enimmäkseen hyönteispölytteinen, mutta Uudessa-Guineassa myös mettä syövien lintujen on raportoitu käyvän Mitrastemon-lajin kukilla ja jopa puolustavan ravinnonlähdettään. Hedelmä on marjamainen kapseli. == Lähteet == == Aiheesta muualla == * Mitrastemon matudae (kuva) * Mitrastemon yamamotoi (kuva) Luokka:Ericales Luokka:Loiskasvit
Day Eleven

Day Eleven on suomalainen rock-yhtye, jonka musiikissa on kuultavissa vaikutteita metallista, grungesta, punkista ja popista. Yhtyeeltä on julkaistu kolme pitkäsoittoa: Almost Over Everything (2005), Sleepwalkers (2007) ja Matador (2010). == Historia == Day Elevenin esiaste kasattiin vuonna 1994 Lappeenrannassa, jossa Olli, Janne ja Kimmo alkoivat soittaa yhdessä ja esiintyä Larha-nimellä. Rumpali Luca liittyi yhtyeeseen vuonna 1996. Larha- nimisenä yhtye soitti vuosina 1996–2001 kuutisenkymmentä keikkaa ympäri Suomea ja julkaisi useita demoja omakustanteina. Olli jätti yhtyeen vuonna 2001, minkä jälkeen kolmimiehiseksi kutistunut yhtye päätti jatkaa nimellä The Lost Soul Movement (myöhemmin yhtye käytti nimestään lyhennemuotoa The LSM). The LSM julkaisi 2002 omakustannesinglen 7 Days, jonka 500 kappaleen painos on myyty loppuun. Matti liittyi yhtyeeseen alun perin keikkakitaristin roolissa vuonna 2003, ja oli mukana virallisena jäsenenä yhtyeen solmittua levysopimuksen tamperelaisen GBfam Recordsin kanssa vuonna 2004. Yhtye otti levysopimuksen solmimisen aikoihin käyttöön nykyisen nimensä, ja ensimmäinen virallinen Day Eleven -julkaisu, single Lost My Love, ilmestyi 10. marraskuuta 2004. Olli liittyi takaisin yhtyeeseen debyyttialbumin Almost Over Everythingin julkaisun jälkeen toimimalla aluksi keikkakitaristina ja myöhemmin virallisena jäsenenä. == Julkaisut == === Albumit === * * * === Singlet === * "Lost My Love" (2004) * "Year One" (2005) * "Almost Over Everything" (2005) * "Whenever You Say You Love Me" (2007) === Musiikkivideot === * "Almost Over Everything" (2005) * "Whenever You Say You Love Me" (2007) * "River Deep" (2010) == Aiheesta muualla == * Luokka:Lappeenrannan musiikki Luokka:Suomalaiset alternative rock -yhtyeet
Santalan seisake

Santalan seisake (, , ratakm 196+908) on rautatieliikennepaikka Hangossa Santalan kylässä, Hangon radalla noin 197 kilometriä Helsingin rautatieasemasta. Seisakkeella pysähtyvät Karjaan ja Hangon väliset lähijunat. Tammisaaresta Hankoniemelle johtaneen vanhan maantien varrella sijainneessa Santalan kartanossa toimi 1870-luvulle saakka kestikievari. Hangon rata linjattiin kartanon kohdalla noin kilometrin maantietä etelämmäksi. Kartanon merkitys korostui, kun sen päärakennuksessa aloitti vuonna 1909 toimintansa kristillinen kansanopisto. Hangon aseman alainen Santalan laituri avattiin vuonna 1898 ja sen länsipuolella otettiin samaan aikaan käyttöön puutavaran kuormausraide. Talvisodan jälkeen maaliskuussa 1940 Santalan laiturivaihde joutui Hangon vuokra-alueelle.Jussi Iltanen: Radan varrella: Suomen rautatieliikennepaikat (2. painos), s. 95. Helsinki: Karttakeskus, 2010. ISBN 978-952-593-214-3. Santalaan rakennettiin ilmeisesti 1900-luvun alussa Bruno Granholmin tekemien tyyppipiirustusten mukainen Platformskjul I -laiturirakennus. Se kuitenkin paloi Hangon vuokra-alueen takaisinvaltauksen yhteydessä syksyllä 1941. Liikennepaikka muutettiin seisakkeeksi seuraavana vuonna. Santalan seisake oli tarkoitus lakkauttaa vuonna 1989, mutta junat pysähtyivät seisakkeella tarvittaessa, vaikka aikataulumerkintää ei ollutkaan. Seisake oli lakkautettuna noin vuoden ajan 1998–1999, mutta palautettiin sen jälkeen aikatauluihinkin kansanopiston opiskelijoiden matkustustarpeen vuoksi. Vuonna 1999 seisakkeelle rakennettiin uusi laituri. Seisakkeen yhteyteen on tehty pysäköintialue ja punainen rakennus on purettu. Seisakkeen vieressä on Santala seisake -niminen tasoristeys. ==Lähteet== ==Aiheesta muualla== *Kuva seisakkeesta Luokka:Hangon rautatieliikennepaikat Luokka:Uudenmaan henkilöliikenteen rautatieliikennepaikat
Musta-aavetetra

Musta-aavetetra (Hyphessobrycon megalopterus, syn. Megalamphodus megalopterus) on tetrojen heimoon kuuluva kala. == Koko ja ulkonäkö == Musta-aavetetra on noin 4,5 cm pitkä. Vartalon yleisväri on harmahtava, kyljessä on musta läikkä, jota reunustaa hohtava raita. Evät ovat isot ja kaarevat, koiraalla mustat, naaraalla punertavat. == Alkuperä == Musta-aavetetra on kotoisin Etelä- Amerikasta. == Käyttäytyminen ja lisääntyminen == Musta-aavetetra on vilkas parvikala, joka viihtyy akvaariossa, jossa on paljon kasveja. Koiraat mahtailevat toisilleen levittämällä evänsä täyteen komeuteensa.Faunatar Koiraat muodostavat pieniä minireviirejä lähelle pohjaa. Vaihtoehto puna- aavetetralle hiukan lämpimämpään veteen. Akvaarion minimi koko 60 litraa. Parven ei tarvitse olla tälle kalalle kovinkaan suuri reviirikäyttäytymisensä vuoksi, mutta naaraita olisi hyvä olla enemmän kuin koiraita. == Vesiolot == Musta-aavetetralle sopiva lämpötila on 24–25 °C. == Lähteet == == Aiheesta muualla == * *Akin ja Paulan lemmikit (myös valokuva) *Laura Holopainen Luokka:Akvaariokalat Luokka:Tetrat
Matti Simanainen

Matti Simanainen (11. lokakuuta 1920 Joutseno – 20. marraskuuta 2010 Toronto, Kanada) oli suomalainen kreikkalais-roomalaisen tyylin painin maailmanmestari. Hän saavutti mestaruutensa 73 kilon sarjassa Tukholmassa 1950. Kotimaassa hän edusti Helsingin Atleettiklubia ja joutsenolaista Korven Honkaa ja saavutti kaksi Suomen mestaruuttaPihlaja, s. 500Virtamo, s. 278. == Saavutuksia == * MM-kultaa 1950 (sarja 73 kg) * Suomen mestari 1947 ja 1949 (sarja 73 kg) == Lähteet == * * === Viitteet === Luokka:Suomalaiset kreikkalais-roomalaisen tyylin painijat Luokka:Kanadansuomalaiset henkilöt Luokka:Vuonna 1920 syntyneet Luokka:Vuonna 2010 kuolleet
Lollandin kunta

Lolland on Sjællandin alueella Tanskassa sijaitseva kunta. Vuoden 2020 huhtikuussa kunnassa oli 40 966 asukasta, ja sen pinta-ala oli 886,2 neliökilometriä. Kunnan keskustaajama on nimeltään Maribo. Lollandin kunta muodostettiin 1. tammikuuta 2007 Tanskan kuntauudistuksessa yhdistämällä seuraavat kunnat:http://www.lolland.dk/Om_Lolland_Kommune.aspx *Holebyn kunta *Højrebyn kunta *Maribon kunta *Rødbyn kunta *Nakskovin kunta *Rudbjergin kunta *Ravnsborgin kunta ==Seurakunnat== Seuraavassa on esitetty luettelo kunnan alueella sijaitsevista seurakunnista (). Luettelon numerot viittaavat oheisen kartan numeroihin. * 1: Købelev Sogn * 2: Vindeby Sogn * 3: Utterslev Sogn * 4: Horslunde Sogn * 5: Fejø Sogn * 6: Femø Sogn * 7: Sandby Sogn * 8: Herredskirke Sogn * 9: Løjtofte Sogn * 10: Vesterborg Sogn * 11: Birket Sogn * 12: Askø Sogn * 13: Branderslev Sogn * 14: Stormarks Sogn * 15: Nordlunde Sogn * 16: Halsted Sogn * 17: Stokkemarke Sogn * 18: Bandholm Sogn * 19: Sankt Nikolai Sogn * 20: Avnede Sogn * 21: Gurreby Sogn * 22: Skovlænge Sogn * 23: Søllested Sogn * 24: Østofte Sogn * 25: Hunseby Sogn * 26: Kappel Sogn * 27: Vestenskov Sogn * 28: Arninge Sogn * 29: Græshave Sogn * 30: Landet Sogn * 31: Ryde Sogn * 32: Vejleby Sogn * 33: Skørringe Sogn * 34: Hillested Sogn * 35: Maribo Domsogn Sogn * 36: Bursø Sogn * 37: Krønge Sogn * 38: Tillitse Sogn * 39: Dannemare Sogn * 40: Gloslunde Sogn * 41: Tirsted Sogn * 42: Nebbelunde Sogn * 43: Sædinge Sogn * 44: Holeby Sogn * 45: Fuglse Sogn * 46: Rødby Sogn * 47: Ringsebølle Sogn * 48: Tågerup Sogn * 49: Torslunde Sogn * 51: Olstrup Sogn * 51: Rødbyhavn Sogn * 52: Errindlev Sogn * 53: Langø Sogn * 54: Nøbbet Sogn == Katso myös == *Lolland (saari) ==Lähteet== ==Aiheesta muualla== * Lollandin kunnan kotisivut *
Ota tai jätä

Ota tai jätä voi tarkoittaa seuraavia: * Ota tai jätä, Nelosen tietokilpailutyylinen viihdeohjelma vuodelta 2007 * Ota tai jätä!, yhdysvaltalainen parinhakuohjelma, jota on Suomessa esitetty Sub-kanavalla * Ota tai jätä, Tauno Rautiaisen ja myöhemmin Timo T. Kaukosen juontama radion tietokilpailuohjelma 1950-luvulta 1970-luvulle * ”Ota tai jätä”, Rauno Lehtisen kappale vuodelta 1965, jonka ovat levyttäneet Tamara Lund ja Carola * Ota tai jätä, Carolan kokoelma-albumi vuodelta 2000.